钦定古今图书集成/理学汇编/学行典/第215卷 > 郭迪
## 钦定古今图书集成/理学汇编/学行典/第215卷 > 郭迪

按《吉安府志》：“郭迪，庐陵人。幼负至性，嗣其仲父。后仲
父病喘，药弗能疗。迪日夜号泣，昧爽稽首告天，至朝
𫗦时方辍，向晦亦如之，乙夜乃止。病遂瘳，语迪曰：‘吾
弥留中若有金甲神人手摩吾身，气为之平。岂汝诚
孝所格乎？事母如事父。从弟贫，娶不及时，迪罄橐授
之室，分田以膳。年八十，无病而终。子公衡’。”